CELEX: 62009TN0461
Language: fi
Date: 2009-11-16 00:00:00
Title: Asia T-461/09: Kanne 16.11.2009 — CheapFlights International v. SMHV — Cheapflights (Cheapflights)

30.1.2010   
            
            
               FI
            
            
               Euroopan unionin virallinen lehti
            
            
               C 24/58
            
         Kanne 16.11.2009 — CheapFlights International v. SMHV — Cheapflights (Cheapflights)
   (Asia T-461/09)
   2010/C 24/104
   Kannekirjelmän kieli: englanti
   
      Asianosaiset
   
   
      Kantaja: CheapFlights International Ltd (Ballybofey, Irlanti) (edustajat: asianajajat H. Hartwig ja A. von Mühlendahl)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Cheapflights Ltd (Lontoo, Yhdistynyt kuningaskunta)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan 31.8.2009 asiassa R 1607/2007-4 tekemä päätös on kumottava
            
         
               —
            
            
               valitus, jonka vastapuoli valituslautakunnassa teki vastaajan väiteosaston 10.8.2007 tekemästä päätöksestä väitemenettelyssä B 849 150, on hylättävä
            
         
               —
            
            
               vastaaja on velvoitettava korvaamaan oikeudenkäyntikulut kantajalle valituslautakunnassa aiheutuneet kulut mukaan lukien ja
            
         
               —
            
            
               vastapuoli valituslautakunnassa on velvoitettava korvaamaan oikeudenkäyntikulut kantajalle valituslautakunnassa aiheutuneet kulut mukaan lukien, jos se on väliintulijana tässä asiassa.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Mustavalkoinen kuviomerkki Cheapflights luokkiin 38, 39, 41, 42, 43 ja 44 kuuluvia palveluja varten
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Värillisen kuviomerkin CheapFlights irlantilainen tavaramerkkirekisteröinti luokkiin 35, 36, 38, 39, 41, 42, 43 ja 44 kuuluvia palveluja varten, sanamerkin CHEAPFLIGHTS irlantilainen tavaramerkkihakemus luokkiin 35, 39 ja 43 kuuluvia palveluja varten, sanamerkin CHEAPFLIGHTS irlantilainen tavaramerkkirekisteröinti luokkiin 38, 41, 42 ja 44 kuuluvia palveluja varten, kuviomerkin CheapFlights.ie irlantilainen tavaramerkkirekisteröinti luokkiin 35, 39, 41, 42 ja 43 kuuluvia palveluja varten ja kuviomerkin CheapFlights kansainvälinen tavaramerkkirekisteröinti luokkiin 35, 38, 39 ja 42 kuuluvia palveluja varten
   
      Väiteosaston ratkaisu: Väitteen hyväksyminen kokonaisuudessaan
   
      Valituslautakunnan ratkaisu: Riidanalaisen päätöksen kumoaminen ja väitteen hylkääminen kokonaisuudessaan
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohdan rikkominen, koska valituslautakunta katsoi virheellisesti, että asianomaisten tavaramerkkien välillä ei ole sekaannusvaaraa.